Държавен вестник, бр. 28, 2024 г., стр. 57

БРОЙ  28	
Д Ъ Р Ж А В Е Н  В Е С Т Н И К 	
СТР.  57  
мрежа към електропреносната/съответната 
електроразпределителна мрежа, когато такъв 
договор е необходим.
(10) Проектът на договора за присъединя-
ване не може да съдържа условия, различни 
от тези, посочени в предварителния договор, 
освен в случаите по чл. 58, ал. 2 – 4.
(11) В договора за присъединяване се по-
сочват:
1. мястото на присъединяване;
2. разположението и видът на съоръженията 
на територията на обекта и свързаните с тях 
сервитутни зони;
3. границата на собственост на електричес- 
ките съоръжения;
4. сроковете и етапите за изграждане на 
обекта и съоръженията за присъединяване;
5. видът и техническите параметри на 
съоръженията за присъединяване, както и 
задълженията за изграждането им и въвеж-
дането им в експлоатация по реда на Закона 
за устройство на територията съгласно:
а) условията за присъединяване;
б) съгласуваните проекти на електрически-
те уредби и съоръжения за присъединяване 
на обекта;
6. размерът и условията за заплащане на 
цената за присъединяване на обекта, включи-
телно окончателната цена за присъединяване 
в случаите по чл. 52, ал. 5, и финансовите 
взаимоотношения между страните;
7. мощността на присъединявания обект;
8. нивото на напрежение и броят на фазите 
на границата на собственост;
9. видът, техническите параметри, броят 
и мястото на монтиране на средствата за 
търговско измерване и на управляващите и 
комуникационните устройства към тях;
10. техническите средства, режимът и на-
чинът за управление на обекта;
11. техническите средства за телемеханика 
в уредбите на обекта и за предаване на теле-
информация в реално време;
12. техническите параметри на източника/
източниците на електрическа енергия;
13. задължителните технически условия и 
изисквания от страна на съответния мрежови 
оператор за работата на обекта;
14. сроковете и условията за учредяване на 
сервитутни права и за прехвърляне на соб-
ственост или учредяване право на строеж в 
полза на оператора на електрическата мрежа 
в случаите по чл. 53, ал. 1;
15. задълженията на страните да пазят съ- 
оръженията на другата страна и да осигуряват 
достъп до тях;
16. условията и редът за изменение и до-
пълнение на договора;
17. задълженията на страните по отношение 
изготвянето на инвестиционен проект или 
проекти за съоръженията за присъединяване 
на обекта, в т.ч. особените условия, свързани 
с проектиране и изграждане на съоръженията 
за присъединяване по реда на чл. 62, ал. 6;
18. обезщетенията и/или неустойките за 
неизпълнение на договора;
19. сроковете и условията за възстановяване 
на разходите, заплатени от заявителя в слу-
чаите по чл. 26, ал. 13 от Закона за енергията 
от възобновяеми източници;
20. други условия в зависимост от кон-
кретния случай.
(12) При изграждане на допълнителни съ-
оръжения за производство на електрическа 
енергия от възобновяеми енергийни източници 
и/или за съхранение на електрическа енергия 
към обект за производство, за който е сключен 
договор за присъединяване, без да се увеличава 
присъединената мощност, заявителят подава 
до оператора на съответната мрежа искане 
за сключване на допълнително споразумение 
към предварителния договор или договора 
за присъединяване, без да предоставя гаран-
ция по чл. 29, ал. 1 от Закона за енергията 
от възобновяеми източници. Операторът на 
съответната мрежа се задължава да сключи 
допълнително споразумение към договора за 
присъединяване в срок до 30 дни от искането 
на заявителя.
Чл. 60. (1) В случай че в предварителния 
договор или в договора за присъединяване 
на обекта за производство към електропре-
носната мрежа е предвидено разширение или 
реконструкция в електропреносната мрежа, 
заявителят може да подаде до оператора пис-
мено искане за сключване на допълнително 
споразумение към предварителния договор/
договора за присъединяване на обекта при 
временна схема на достъп, която да бъде 
приложена до извършване на разширението 
или реконструкцията на електропреносната 
мрежа.
(2) Операторът на електропреносната мрежа 
поддържа публичен регистър, в който се ре-
гистрират исканията по ал. 1 по поредността 
на тяхното постъпване.
(3) Операторът на електропреносната мрежа 
разглежда искането по ал. 1 в едномесечен 
срок от постъпването му и има право в този 
срок да изготви и да изпрати на заявителя 
допълнително споразумение към предвари-
телния договор/договора за присъединяване, 
съдържащо условията за присъединяване при 
временна схема на достъп на цялата или на 
част от заявената мощност на обекта.
(4) Допълнителното споразумение по ал. 3 
включва:
1. степен на изпълнение на договора за 
присъединяване, при достигане на която може 
да се приложи временната схема на достъп;
2. права и задължения на страните във 
връзка с изпълнението на условията за реа-
лизиране на временната схема на достъп на 
обекта;